BVB Scăderi pentru majoritatea indicilor
* Tranzacțiile cu acțiuni Premier Energy - pe prima treaptă în topul rulajului 

Indicii Bursei de Valori București (BVB) au avut preponderent scăderi, în sesiunea de tranzacționare de ieri, într-o zi fără o mișcare clară a piețelor europene.  Indicele BET, al celor mai lichide douăzeci de titluri ale bursei noastre, a coborât cu 0,45%, până la 17.359 de puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,22%, până la 3.273 de puncte.